
Broj 11. 


POZIV NA PREDPLATU. 

Poklem naše na ovom polju dilovanje , i razvitak 
narodnosti, o što većem broju predplatnikah zavisi 
izavlja se: daće se predplata neprikidno primati na nu 
godinu, t.j. od 19. ožujka t. g. do 18. ožujka 18171. 
po 3 f. a. vr., na pol 1 f. 50 nov., na četvert 75 a 


a za knjožovinu Serbsku 30, 15, 7 1/ groša. 
Uredničtvo. 


Kako želi ministarstvo varmegje gradove 
i obćine urediti? 

Naovovažno pitanje dobilismo odgovor u9-om Broju 
naši novina, di smo ustroj našim poštovanim čitateljem 
ukazali. Tako mislimo da je iz ovog svaki čovik moro 
uvidit : da je ovo ustrojenje na kalup contralisatio 
(tako imenujemo uprave način kada svu vlast u mini- 
starsko ruke ko u jedno klupče smotaju) umno osno- 
vano. Uslid čega nije moguće da ga neproslave Svi oni 
koji misle : da je svašta onda po ljudstvo najboljma 
uredjeno : kad je strogo svakom šta ima činiti, ozna- 
čeno. Slažemoso svakom drugom u toj misli : da uprava 
onda ištom može za gradjanina biti koristna, akoje rod 
osiguran: 

Ipak taki red, kojinam — hoće ne samo da pra- 
vao odmiri, već još i korak našeg hoda izmiri, taki rod 
nam netriba, jel taj u spono veže slobodu — i duh 
čovčiji u razvitku priči. 

Znamo da onaj ministar koji mora prid zakono- 


davnim tilom odgovarati, 
vidati. 

Dakle u činovnikom bili oni u županiah, ili gra- 
dovih, triba da nadju pokoravanje; al sbog toga nemo- 
žemo uvidit; zašto bi tribalo - tako jednog za drugog 
privezat : da jedan samo po volji drugog se može 
micati. 

Znamo da ravnopravnost već i to iztraživa: da nas 
jedan zakon po svuda upravlja, al nikako neznamo po- 
godit : zašto bi zato potribno bilo ministarskoj i činov- 
ničkoj vlasti tako sve podvrći : da se ni jedna župania, 
ni jedan grad, ni u čem po svojoj volji, 1 medju grani“ 
cam zakona nemože krotjat. 

Kažu nam : da je po ovim ustroju sva samoup- 
rava u županije, gradove, i obćine položena. 

Radi bi bili to povirovat. 

Al po našim smislu samouprava u tom sastoji: — 
da o oni stvari, koje u naš dilokrug spadaju sami mo- 
žemo bez tudjeg upliva uredjivat. 

A to po ovim ustroju ni u županiah ni u gradovi, 
ni u obćinah ne nalazimo. 

Jel činovnici istina daće se dilom po njima birati, 
al su po grado-načelniku, Velikim i pod županom tako 
ministaru privezani, da ovi svi na njegov mig klecati 
moraju. >. 

Dopast će srića županiam gradovim,i obćinam sve 
plaćati al snjima će po volji ministarstvo vladati. 

Di je taj činovnik koji bi po ovim sustavu mogo 
kaku samostalnost pokazati 2 ta za vratom mu je uvik 


mora u stanju biti i zapo- 


veliki i podžupan — košto u gradovi načelnik a u ob- 
ćinah solgabirov. — Činovnici po ovim sustavu moraju 
nepristano pazit na volju oni : koji su jim vrhu glave 
postavljeni, ona će im biti u svakom postupku jedino 
kretalo. 

A to svaki čovik zna : da ondi, di je činovnik sve- 
zan, tamo obćinstvo nemože ostat slobodno. 

Lipo se nabraja kake poslove može župania, grad, 
i obćina obavljat, alje svagdi odobrenje ministarsko ili 
višnje oblasti pridržano, dakle ako se ni kojim uzdo- 
padalo, prid ministarom zaključke županie ili grada 
ocrniti, ti neće kod njeg odobrenje naći. 

Po našim smislu samouprava jedne županie i 
grada tamo se započimlje : di je granica ministarskog 
okruga, a u ovaj spadaju oni poslovi koji se sve domo- 
vine ticaju. 

Drugi tribalo bi da svi spadaju u okrug županie 
ili grada. 

Tako isto jedne obćine tamo bi se počimala, di je 
varmegjska dovršena. — U koju samoupravu kod ob- 
ćinah, onda bi ištom varmegja, u županiansku i gradsku 
ministarska vlast svoj upliv izvila, kada je ma od- 
koje strane, tužba prinešena, a donle tribalo bi : da 
svaki svoje kućne poslove obavlja kako najbolje znade. 
Kad ja uvik moram čekati: da moju odluku drugi 
odobri, onda neću to smirat, kako bi ta po moje okol- 
nosti bolje izpala, već kakoće tako opravljena biti : da 
po nadzorničtvu bude sigurno odobrena, tog dakle volju, 
a ne mistne okolnosti triba će prid očima držati. 

Ovo idje do nikle a najposli mudrii kažu : kad je 
tako, da se iu najmanjoj stvari, triba kao ditetu mini- 
starstva pitat, onda mi zalud ovde naše vrime gubimo, 
koje mnogo koristnije možemo kod kuće upotribiti. 


K tome primeti još, da je svrhu glave postavljena 
pritnja : ako poso nije po volji valjada ministara izpao, 
— da će te vi, kojiste u zaključak upliv imali, na nak- 
nadjenje štete biti obvezani. 

Pak si našo ono sridstvo kojim će iz skupstine : 
varmogjske, gradske, 1 obćinske sve. mudre ljude od- 
plašiti. 

Ostaće oni, koji bi malo znali govoriti — bili ili 
nebili tamo — taki neće glavu ministara ugrijati, po 
ovima župania, grad ili obćina neće propivati. 

Sad najskole kad je toliki prostor za sudie otvo- 
ren, malo će se glava naći, koje bi se za tako činovnič- 
tvo nadmećale, premda se tom ne samo svaki čas može 
čast oduzeti, već ito nezna diće se kaki izleć, koji će 
ga do vika nazlabati, da mu oštetu naknadi ; di su taki- 
ljudi koji bi pripoznali : da_nisu pravo imali, dosta je 
ako poštena čovika mogu uznemirivati. 

Županie i gradovi posebnoće na svoj trošak kućni 
porez ispisivati, al taj će kraljevski porezničari sabirat, 
županiam i gradovim izdavati. Ne tajimo da ova samo- 


upravnost tako nam se vidja kano nadpis one stare s 
mouprave — koja leži pod ovom ukopana. 


Domaći Poslovi. 


O čem se bave u Saboru (dieti). 


13. Svibnja. Predsidnik, gosp. Somsić. Na dnevno 
je redu poruka velikaške kuće, glede one računare, koj 
žele ustanoviti, da prigleda sve zemaljske račune. Nag. 
vistilismo već našim čitateljem da zastupnička kuća ov 
računare predsidnika, koji će dostojanstvo jednog mini 
stara imati, izključivo sama želi kandidirat, buduć da ć 
pravo u slučaju prituženja ovoga sudit, velikaškoj kuć 
pripadat. Al poklem ova iz razloga što su _ dosad svak: 
zemaljska biranja po obedvie kuće vršena — od svoj: 
želje nehoti odstupiti, zato posli jasna govora gosp 
Deaka odljuči zastupstvo tu velikaša želju izpuniti da se 
ustanovljenje računare neodgodjava, i porukam kućevni 
odnošaji neogorčavaju. 

16. Svibnja. Predsidnik Somšić. Odbor financialni 
premda će jedan dio krajine po razvojničanju u upravni 
zemaljski savez dojti predlaže : da se ovim povodom, ona 
kvota koju u obću monarhie blagajnu plaćamo s */,9% 
a u onaj par kada sva krajina pod gradjansku upravu 
dojde sva kvota sa dva postotka poveća. Tom prigodom 
liva strana je izjavila svoju radost, što se početak raz- 
vojničanju učinio, kojim načinom magjarska će dostići 
cilokupnost svoje domovine, a Hrvtska sva prava koja su 
ustanovljena oživotvorit, ipak kvotu povećat nije hotila, 
tvrdeć: da je onom prigodom kada je prviput kvota 
ugovorena, i krajina već urazumnjena bila. Al kadje g. 
Lonyai financialni ministar _baš iz jednog zaključka ku- 
će po livici priložena očevidno dokazao: da krajina u 
kvotu nije ustupljena, onda je zastupnička kuća po prid- 
logu financialna odbora povećanje kvote s 4/40"/ pri- 
mila. 

Srbski Sabor. Karlovce. 10. Svibnja. Posli ovi- 
renja zapisnaka, ponajprije bi pročitana izjava. Gosp. 
Gjorgje Stratimirović vel. bečkerečka zastupnika, kojom 
polaže svoje povirenje, ovu izjavu, proti napada Dr. Mi- 
letića, u obranu uzima Dr. Subotić — tvrdeć: — da je 
g. Stratimiroviću pripadalo pravo navesti razloge sbog 
koji ostavlja stolicu zastupničku, al buduć da g. Strati- 
mirović u tom spisu zajedno u ime drugi — nikoje sa- 
borske zastupnike napada, premda je on takim biti pris- 
tao, zato pridlaže : da se prva strana njegove izjave na 
znanje primi, a druga ištom prosto medju spise metne. — 
Posli toga su više molbenica na dotične saborske odbore 
odpravili, i Dr. Kasapinovića za upravitelja saborske pi- 
sarne odabrali — a u pitanju srimski biranja sa svimi 
proti 4 glasa bude odljučeno : da se sva ondašnja biranja 
bez iznimka unište. 


Kućni poslovi. 


Kaloča. 17. Svibnja. Iz crkve blagi Duvnah 
iljem di su mi pale na pamet one vičnje istinosti riči 
Dpasitelja : da ne živimo o samim kruhu, zaisto ako si 
se ma kako lipa najio, nisi se za sitio, duša tvoja teži za 
onim što nije od ovog svita, što pokaziva da nije ovde 
ostanka — ni mira ni opočitka bez Boga. One krotke 
duše — koje kod nas nose ime Duvnah Gospoine, i u 
svojih škulah u srca naših curah tihi i mili duh Isusa uli- 
vaju, u crkvi koju ozbiljno u Boga pribivalište obratit 


ume, — na čast i poštenje velike gosp. Mati Božje, svoje 
odvitnice — priko miseca Svibnja svečano večernje ob- 
držaju. Što ova obćinstvo pobožno pohadja, nije se čudit, 
jel kad su Nediljom i svecom ovde Svećenici po riči bož- 
joj uzbudili prama Prisveta tila Isusova onu pouzdanu 
viru, koju je slavna Mati u Kani Galilei pokazala, onda 
ovo krotko duše tvoj dirnut duh, uzmu na krila_milog 
svojeg glasa, pak ga tija do kora Angjeovski — di svoj 
došastji stan tražiš uzdignu. — Mnogi led se već na 
ovom mistu odkravio. 

Ovo blage duše su našim Bunjevcem poznate, — ta 
našo divojke su nji obljubile i krasnu Subaticu, nježno 
gnjizdo svoji ljubljeni roditelja ostavile — pak onog čast- 
nog vinca — koji nevina gruda Prečiste Divice reši 
ncuvenjenim cvitom postale. 

Neka se u njima izpuni što o Subatčani govore : 
da a0 na drugom mistu okućit neznadu, ko Izrael za Je- 
rusolimum tako njeva srdca za Subaticom teže — Bog 
poslušao prošnju, i izpunio želju : da se u krasnu Suba- 
ticu kao posvećene sestre Duvne, povrate, i tamo otvore 
kuću — divičanskoj čistoći, kojaće u Curah i divojakah 
srdca ljubav Božju i izkrnjena tako ulivat — ko bila 
zora toplu rosu u otvoren kalež cvita, da ono štoje na 
polju divičanstva klonulo, na polju ženitbe uvenulo oživi, 
i stra bunjevačka prama Majke Božje čast uskrsne. 

Eto Bajci su već srićni — oni su _5. Svibnja sve- 
čano položili temeljni kamen sgradi onoj : koja će mlad 
roj ovi duvna primit, da tamo ženski spol u Duhu Spa- 
sitelja odbranjiva. — Kažu da Bajci nisu bogati ipak su 
jednu bogata dušu imali; pokojna Gospoica Aurelia ple- 
menite familie Latinovića kči, — svoje imovine veći dio 
na ovu svrhu je ostavila — drugoje ondašnji Visokorodni 
gosp. Latinović predstavnik i župnik znao iz blagodarne 
ruke Preuzvišena gosp. nadbiskupa Kalačkog, i prisvitla 
gosp. Mihojle Kubinski kanonika izmoliti. 

Treće štoće njevo uzdržavanje potribovat, toće 
razborita varoš nadostavit. Tako se ovde sastala vodjah 
gradski razboritost i krštjanska brižljivost, za obuku svo- 
Jih cura s umitnoštju pastirskom Prečastna župnika, i 
prigradiše darežljivost vrhovna pastira — da se nje- 
gova ljubav vrh njevi zavoda izliva. 


lašto svaki prizire Bunjevee i Šokec ! 


Sva čovičanska svojstva, tako su od Boga data; 
dn štaje za obstanak pojedinog čovika nužno, može se 
prinoti i na obstanak cilog naroda. — Ova istina nepo- 
bitno svidoči : da čovik u obće nije stvoren za samoću ; 
ZA pustaru da se usami, za šumu da se podivijači i od 
svita udalji; već je stvoren za družbinu — da obćine 
eačinjava, za državni život da narod sklaplja. — Kako 
čovika samo onda smatramo za taka — akoje svoja ple- 
menita svojstva, koja je od svoritelja zadobijo, bez potak- 
nutja grišna nagona, sačuvo. — Isto narod se ištom takim 
smatra onda ako zna tako razviti svoja umna i tvarna svoj- 
stva — da još i protivnika svoga može uviriti : da u sebi 
sadržajo nike sile, koje mirnim upotribljavanjem osigura- 
Vaju njegov život. ; 

o Naši Bunjevci i Šokci nisu siroti u duševni silam. 
— Sto i to pokaziva da su u svake vrsti stališu posobni 
misto zauzoti, — Višti su ratari (poljodilci), otrešeni zva- 
ničnici, razboriti vojnici, pobožni popovi i umitni zanat- 
lio. — Svo jo ovo lipo i istinito. — Pa zašto opet Bu- 
njovca i Sokca svaki prizire, da nekažemo za glupava 
drži! Zašto Bunjevca i Šokca ako se po srići osim poljo- 

dilstva u kakvi drugi stališ popo, smatraju ko zabunjenu 
ovčicu koja je odbigla svoga stada ; smatraju ga ko voj- 
ničkog begunca — kojim se slobodno borit za otačbinu 
u koju je pribigo — a ne slave dilit, jel mora biti zado- 
voljan što ga ostali vojnici trpe. — 

Na sva ova pitanja jedan je odgovor, svima ovim 
žalostnim istinama jedan je uzrok. — Uzrok je što Bu- 
njevci i Šokci nemaju svoje narodnosti, nemaju razvitak 
duševne sile u narodnom smislu. — Ovde sama od sebe 
nukuje nužda, da odkrijemo priprike, koje naš narodan 
razvitak pripričavaju. — Buduć da nam je mali prostor u 
kratkoće mo ji navesti. 

Naši Bunjevci prvo nemaju bunjevački poglavara, 
jel kojibi taki po poriklu bili, tisu se davno odrekli svoga 
imena — sa kojim se mi dičimo — jel je nevino. Odreklr 
se plemenite naše krvi — koja je vruća — pa zato i 
radja ljubav prama svakog. — Naši Bunjevci nemaju 
zanatlia — jel uzmimo samo jednog opančara — ako zna 
skrpit par opanaka onda već Majstorica nekaže, veseli- 
lismo se. već ,,mulatovaliamo se“ u onom se stavlja dika, u 
čemu leži gadna rugota, kad čovik silom čini _svoj jezik 
nakažnim, ko onaj prosiak, koji svojim nevinom ditetu 
ruku, nogu ukvari, izkrene, da koji biše zdrav, postane 
nakaznim. 

Magjarski znati biti će uvik ne samo naša dika, već 
kao Svetog Stipana krune gradjanom i naša domaća. po- 
triba — al jedno znati, kod razborita čovika neznači to— 
liko, ko drugo zaboraviti. Lipo je, može biti i koristno, 
više puta baš i potribno, više jezika znati, al svoj mate- 
rinski negovoriti, ili možda falično govoriti, pak u tom 
niku diku tražiti toje najgadnia grdoba. Zvonimir, 


Iz Pešte. U ponediljak o jutru sunce krasno stade 
svoje trake pružati, al smo se takim nasitili, jer bo je 
strašna vrućina nastala, a kad smo se kući vratili nismo 
se dobro ni odmorili, kad na jedanput plaha kiša jedno 
osam (časah) minuta trajuća okornu zemlju dobro pok- 
vasi, a osobito usivu, koje se već žutiti (šugati) počelo ; 
jako godila. I to triba smatrat Boga, kano neizmirnu lju- 
bav otčinsku, prama čoviku neharnom, s kojom ljubavju 
pokazuje, da ga još voli, i dase od njeg odkrenuo nije. 


Bela. 


Zombor. Da poljodilci, zanatlie koji odkadasu 
ostavili pučku škulu, nisu ni zavirili u knjigu, no- 
vine koristno štiju, triba da nastoje novine izvrstno 
razumiti iu njimi predavana načela, nauke primitii 
upotribavati. Kakoćemo ovaj cil dostignuti, kada bu- 
njevci, šokci većom stranom samo one stvari znadu nazi- 
vati, koje njih obkoljavau, a ričnika nemogu upotreba- 
vati, jerbo magjarski i nimački neume. Ipak to nije 
takva preprika dase otisnuti, takva neznanost, dase rasti- 
rati nemože, samo jaku volju triba imati. Ta a, b, c, otče- 
naš niste sami od sebe naučili, već od drugoga, tako i sada, 
kada dospijete možete učiti od drugoga šta neznate. U 
ovom će vas pomagati svećenici, učitelji kojisu pozvani 
ono upotribavati što služi na izobraženje puka. Zatoće 
oni gotovi biti vama tumačiti nepoznane riči, koje nala- 
zite u novinami, i za kratko vrime izvrstnije oćete štiti 
novine. 

Kod nas ovu službu prama predplatnicima gotovje 
činiti odličan učitelj g. Tomo Kneževič koji se nikidan 
žalostno tužio : da u nediljnoj škuli ni kletog učenika na 
ima. 


mre 


Gradjani! takvasu vrimena nastala, da i višt, okre- 
tan težko živi; zato napredujte u svačemu, što služi na 
vaše izobraženje, blagostanje. 

M. Matarich. 


Bač. 12. Svibnja. Godine 1867. izdala župania 
Bačka naputak (instruktiu) po kojim se imadu providiti 
i u red staviti sirotinje Obćinama opet povratite, ali žali 
Bože! to se tek sada došlo do posla, ovi dana očekivamo 
i mi povirenstvo (Komissiu) pod predsedničtvom g. Sti- 
pana Harlikovics, koje od sela do sela ide, i po naputku, 
tako obveznice (Obligacie) prigleda, kako i svake učest- 
nike (oni koji se poso tiče) pozivlje, da svoje tegobe prid- 
stave, jer ako sada promaše svoja prava na vidik izneti, 
više neće moći onda tražiti; i stoga je želiti, da se o po- 
slovanju komisie čim obširnie izjastjenje dade. — Ka- 
kose čuje, već se je pokazalo slučaja, gdiće ono vlada 
imati valjda popunjavati, samo ako dotekne onaj suvišak 
(zaostatak) koji je pri povratjanju sirotinjah sastavit. 
Zeliti je, da se suze sirotah otare! 


Bač. 12-og Svibnja. Nedavna sahranismo ovdi obće 
ljubljena gradjanina Franju Resch, koji je nevin pao 
žertva ljudske i to da reknem zvaničničke strasti (požudi) 
što se ovako dogodilo: Na petrovoće biti 3 godine, kadse 
kod nas slava crkve odderžaje; bioje žandarm (oružan 
redar) Vincsek gost jednog našeg gradjana Ivana Fischer. 
Med čašam posvadjase gorepomenuti Vincsek sa drugim 
sugostom, i iztergne svoju sablju pa udari na kućna gos- 
podara koji je tišio; iza toga gost s kojim se Vincsek 
zavadio pobiže, ali na misto da je na sokak otišao, sklo- 
niose u dvoru ; razjarit Vincsek poterča na sokak i Fra- 
nju Rescha koji ništa od zavada nije znao — već u taj 
čas goste svoje izpratio, pošto mu je prije prozore polupo, 
napane; i na glavi sabljom tako rani, da ga je ta rana 
sve dovle morila, i u najsnažnim viku u grob odnila, os- 
taviv 7 neodrastle ditce koju je jedino svojim rukama 
odhranjivo. Nevina obitelj njegova pati, a Vincseku valjda 
nefali ništ, premdaje za onda prijavit i iz Bača kre- 
nut bio. 

Ovi slučaj nas ubavistjuje o tome, da ima pravo 
Mošonska župania koja je dala moljbenicu : da bise do- 
mobrancem zabranilo nositi oružje izvan službe. 

Ovih danahje umro naglom smertju ovdašnji va- 
roški lugar (šumar) koji je pria cieli dan pio, a kad 
sutra dan su ga našli u krevetu mertva, jer je sam sam- 
cat bio u šumi. 

Drumo vi su nam strahoviti, Mosztonga nam jed- 
nako velika i raste, jer je sa svim zatvoren izlaz. 

Bačvanin. 


NOVOSTI. 


— Naslidnik krune nadvojvoda Rudolf prije 
nikoliko dana obolijo je od aspe. Po izjavi dvorskog lič- 
nika bolest nije opasna. 

— Grof Victor Orsić kako piše Srbski Narod, 
osudjen je na tri godine tamnice sa postom i gubitkom 
.grofovskog naslova (imena), što je činio _ nasilja ljudma, 


kao na primer jednoga iz puške ranio, drugoga na mrtvila 


bio, zatvorio i tako dalje. 
— Strašna nesrića na gvozdenom putu dogodila 
se jeu Domelgingenu na luxemburškoj pruzi. Osobni 

vlak (kočie na kojima nosu čeljad) naterčaoje na teretni 
vlak te gaje sa svim utro, u času pogibeli čuo se je glas- 
neka se spasi tko može, od 30 čeljadi — ostaloje 13 na 
mistu mrtvi, a ostali stranom teško, stranom polako su 
ranjeni. 

— U Segeđinu medju robovi ima zatvorena tri mo- 
guća čovika iz Halaša, od ovije prije bio, jedan kočiaš, 
drugi konjušar, a treći odažia (subaša) obogatili su sli. 
dećim načinom : O buni 1849 dva domobranska častni- 
nika (oficira) biguća u Tursku u Subatičkoj mirgeškoj 
šumi ubiju i 15 hiljada fr. u dukati i banka od nji uzmu. 
Tila jim naputu ostave, di su dvi _nedilje ležala, dok ji 
dva stara čobana nezakopaju u jednu raku, i oko rake 4 
drveta usade. Drva su za 22 godine velikim narasla — 
puk ji mrtačkim dervima nazivlje. 


VILAJET. 


Beč. Pogadja se sa Pragom kako su novinari gatali 
— nije bilo izgleda za nagodbu. Ipak grof. Potockija 
sva sridstva upotribljava, da se narodnosti sravnaju — 
vrime je neka i nimci uvide : da Bog nije samo njevu 
fajtu za gospodovanje stvorio, al i narodnostim triba pri- 
poznati :da ako gospodara valja birat, onda je ipak nimac 
najkrotji, najnovije visti govore da je česki dogovor bez 
uspjeha osto, i ministarstvo odredilo krajniške sabore 
razpustiti i nove odbore narediti, česki ostaje. 


Rusia tako želi Poljake ublažiti, da kako je petro 
gradska medjunarodna Banka (novčani zavod) odlju- 
čila : da je gotova uz umiren interes svakom novaca na 
nepokretnost zajmiti, neizključivšini Poljake u Lytvanii 
još posidnike, ruski novinari bez srama napadaju Banku, 
i upraviteljstvu prigovaraju : što taku Banku zaštiti, 
koja carevine zlotvore Poljake, nastoji, iz ruku derača 
izbaviti, koji bi ji ogulili, i iz Lytvanie iztribili. 

Italia oni ustaše kojise na više krajeva Talianske 
pokazili — narinuli su granicu Rimsku al tamo suji fran- 
cuski i papalski vojnici s oružom dočekali, i junački 
odbili. 

Englezi. Od bacili su pridog koji jeižene pol. 
tičnim pravom nadariti smirao. Nije dosta što glasovanje 
razdvaja bratju i najbolje priatelje, još to neka nas ne 
mine, da se razdor politički i u ženitbu uvede. Drugčis 
englezi strašnoše ljute na grke, vele da su njeve ustavn 
sveze otrule, ove zaminiti triba samovoljnima jednog rav- 
nateljstva, ako bi se još pošteni ljudi medju grcih našli, 
kojima bi tribalo umišat zaštiteći vlasti zastupnike. Do- 
čim iz. 

Grčke pišu da su pustajije većinom uništjeni,, 
ostali u Italiu, Tursku i Romaniu biže. 

panjulska. Svaki će uviditi da nije lako kralje 
vati, kako ono niki ljudi misle, ta španjulci već dvi godi- 
ne nikako do kralja dospiti nemogu. U jednom dogovori 
zastupničkim. Prim je obširnije razložio položaj kandi- 
data i tim svršio : — da će biti umorani odličnost (dakle 
ne pristolje) kraljevsku Seranu regentu ustupiti. Niko ji 
pak tvrde: da se ni stari Espartero nebi nećkao krunu 
primiti, da ga stom sabor ponudi, ovi danaje orleanski 
vojvoda Montpensier sa stariim sinom kod Regenta dogo- 
vor imo; teško da nebi želio ovom krunu španjulsku pri- 
baviti. 

Rim. U svetom saboru vićaju o papinoj nepogrišlji- 
vosti, naravno odnosno na crkvena, vire i ćudorednosti 


Ovom broju je nadostavljen jedan nadometak. 


Nadometak 11-om Broju Bunjevački i šokački Novina. 


pitanja, kada s crkvom, ili sobstveno odljuču je. Niki no- 
vinari pišu da francuska vlada nebi hotila dozvoljiti, da 
se slučajno ovaka odluka u njenoj državi izjavi, štoje teš- 
ko virovati, — premda nemože biti da se vlast crkve- 
na u veruge metje, kada bunžie slobodno po zakoni gaze. 

Francuzka. Ministarstvo je po vojvodi Gramontu, 
bivsem bečkim poslaniku i po zastupnici Mege i Plichon 
popunjeno. Naši čitaoci znadu : da je u Francuzkoj taka 
većina pridstavljenu ustavnu osnovu odobrila, prid kojom 
mora svaki prigovor zanimiti. Državni starešine i naroda 
zastupnici su — uspjev ovog glasovanja 21. Svibnja Caru 
podnieli. Kojom prigodom je predstavnik zastupstva iz- 
razio : daje francuska tim činom slobodu pod zaštitu 
carska porikla, i državni tilah položila. — Na što car u 
svojim odgovoru pripoznanjem izjavlja : da je narod već 
sad četvrti put svoje u cara _ pouzdanje na dan _izneo. 
Zlotvori su na toliko dotirali: da je narod medju bunom, 
i carstvom birati morao; odbor je na korist reda i slobode 
izpno. Zato će carstvo u temelju učvrstjeno — svoju silu 
u umirenosti pokazivati, i zakone ne pristrano oživo- 
tvarati. — Upraviteljstvo od nastupljena pravca slobode 
ni malko neće se odstraniti. Ipak kripkoće nastojati : na- 
rodnoj volji čast i poštenje nabavljat: Ne manje vridnim 
svake stranke muževom pripada dužnost, ustav braniti. 
A poklem obće glasovanje i zakonodavna ti:a novom 
silom nadahnjiva — zatoćemo bez strah u našu buduć- 
nost gledati. 

Turska. Slavianski listovi sažalenjem dokazuju 
razuzdanost Turska gospodstva u Bosnii, koje tako ne- 
milo obhadja s krštjani : da su ovi _umorani izseljavat. 
Cudimo se kako magjarski i nimački novinari, ni riči ne- 
Pišu, o ovom žalostnom položaju, ako nefalimo, naša naj- 
veća rana je na istoku tu valja ličiti, da kakogod sve 
tilo krune Sv. Stipana neokuži, 

Portugallia. Izveden je vojnički ustanak; ovom 
kažu da neće druga posledica nastati : već samo će se 
ministarstvo drugim izminiti; dočim niki tverde : da je 
ovo nakana Portugalliu sa Spanjolskom ujediniti, samo 
nekaji nesnadje srića Španjulacah i Talianacah : da slo- 
bodu do brade oružanu dobiu. 


Trgovina i obtrnost. 
>& Subotica (u petak) 20. Svibnja. Od nikoliko 


dana imamo veliku vrućinu tako : da je 28. stupanja vru- 
ćina dostigla, i bojati se ako naskoro kiše ne bude da će 
usevini mlogo škoditi; istina symptemi — znaci — 
hrdjavi od ove suše i odnosno vrućine još se ne po- 
kazuju, na protiv u niku ruku ovo je dobro došlo — ali 
ljudi ko ljudi na ono zlo sljute. 

Svitska tržišta — pijace — u pogledu cine rani stoju 
— na našim trgu ograničila se prodaja na svakidašnju 
potribu — i pored svega toga prodja je bila prilična, 
žito 4 f., napolica 3 f. 60—70 k. nov., raž 3 f. 20 k. nov., 
ječam 2 f. 50 k. nov., zob 1 f. 95 k. — 2 f., kukuruz 2 f. 
90 — 60 k. nov. a. vr. požunac. 

U Pešti rana. Cina u izkazu doljnim, prodano je do 
120,000 pož. cina s 15—20 nov. izprvaje pala — posli s 
9 nov. se podigla, takoje prošla i raž. Prodanoje 25,000 
pož. kukuruz pao, sa 10 nov, posli 5 nov. ovećalamu se 
cina, 

Brašno izvos mlitav cina mu je biližena — onog 
pod znakom —0— 18 f. 20 nov. —1— 12.70 nov. —2 — 


12 f. 20 novč. —3— 11 f. 70 novč. —4— 11 f. 20 novč. 
—5— 10 f. —6— 7 f. 90 nov. fine_mekinje 8 f. 20 nov. 
krupne Ž f. 90 nov. svagdi maža bečka sa žakom ujedno. 

Gorušica. Traže je tudjini. Pogodba je sklopljena 
za misec Kolovozi Rujan 135/—137/% fr. za veliki mirov 
Po 4 vike težine 150 funti. 

Rogata marva. Svib. 19. Peštanski trg. proda- 
noje 1203 komadi. Volova 525 — par po 132 —400 fr. 
— 209 krava par 115—228 fr. — 157 muzara par 64 — 
189 fr. — 312 komadi ovacah par 12 fr. 50 nov. 

Govedjina, 21. Svibnj. maža 26 f. 50 nov. — 29 f. 

Svinji prodanoje 7,500 komadi maža po 27.—31 f. 
slanina 38 f. — Svinska mast 40 f. — Loj 301/,—811/ f. 

Kože se slabo kupuju, skladišta za sajam (vašar) 
medardski gotovo napunjena. — Za teške magjarske mar- 
većie kože litnjeg sušenja 74—76 fr. nimačke i bavarske 
take kože 75—80 fr. — bečke kravecie litnjeg sušenja 
13—T5 fr. — bičie i bivalske 59 — 62 f. za mažu. magjar- 
ski govedjii i ovčii koža malo je. 

Vuna. Podtiska jedno i dvostržna — litnja i zim- 
ska — prodavanaje po 06—58 fr. 350 maži, a ona iz pis- 
koviti krajeva po 44—45 fr. do 50 maži — to su naši 
kupuli. Sa tudjincem sklopljena je pogodba — na Ester- 
hazinu — gospodarstva — okoliša Pape 600 maži po 100 
fr. Kegliana ugovorena je na 500 maži za 123, 112; 108 
i 100 u Brunu — a ona iz Fota_grofa Stipana Karoljie 8 
ovdašnjim kupcem na 80 maži po 112 fr. 

Pešt, 28. Svib. Živahnaje rane prodaja. 10—15 
nov. ovećala. Kokuruz više 5 nov. 

Beč, 23. Svib. 3097 volova prodanisu — na ma- 
žu 29— 31 fr. 

Iz Beča javljaju daje promet za vunu prijazan, i 
cina učvrstjena. 


GAZDALUE. 
Najjeftinii nadničari, 


Tko misli velik, t. j. takvi gospodar postati komu 
više stohiljada nadničara od prolitja do jeseni brez platje 
i hrane rade, taj nek si nikoliko košnica pčela prebavi. 
To su ti priane najjeftinii nadničari! 

Pčele nam sakupljaju med i vosak. Med suvišni kao 
i vosak za skupe novce se prodaje. A nami se svačeg 
valja prihvatjati, iz čeg krajcaricu zadobiti možemo. 

Ako tkog upitam : zašto nederži pčele? Jedan mi 
odgovori : Nerazumim jih nadgledati. Drugi: Neimam 
sriće s pčelamih. Treći : Uvik tražim, gledam i razmat- 
ram, gde bi mogao kakvog roja opaziti ; jer sam čuo, da 
je srića o nadjenom roju. 

Protresimo, na koliko su pravi odgovori. 

Koji kaže, nerazumi jih nadgledati, pravo ima u 
toliko, da ako nemisli nadgledanje naučiti, bolje mu je, 
ako jih i nedrži. Al imali štogod na svitu, što čovik, 
razborito i pametno stvarenje božje nebi mogao naučiti, 
samo ako hoče ? 

Koji kaže, neima srićče — pčelamih: taj se je kasno 
rodio. Tomu je vrime prošasti stolitja bilo roditi se, a 
ne sad gdi se već nu kojekakve sriće i vračarie ništa ne 
dade. Sad je ono vrime, gdi se otajstva naravi čovičan- 
skim umom kušaju, i svačemu se naravni uzrok traži i 
najde na koliko to ne pripadu granicam tajnih božji. 
Neima sriće, jer jih nezna nadgledati i upravljati. Pervi 


mu je indi posao temeljito naučiti nadgledanje, pak će 
biti srićan ako je godina po nji plodna. 

A koji čeka, dok tudjeg roja nadje, taj može čekat 
možda do vika, još ga neće najti. 

Sto nam indi činiti valja, da steknemo pčele ? 

Triba kupiti par košnica. — A to ti je sa svim sve- 
jedno : izplatio ti nje s novcih, hranom, vunom, s nadni- 
com svojom, il ma _sčim, u tom srića nestoji; nego stoji 
u tomu : kakve košnice, i kad da kupuješ. 

Ako u jesen kupuješ : nek ti važe svaka košnica 
barem 20 funti, u proletje barem 10-do 12. 'Te izaberi, 
ako ti se za svoje novce izabrat dade, .onakve, koje su 
pune puka. U jesen se kupuje na funtu, au prolitje, kako 
se pogodiš. 

Al prie, neg što bi odlučio pčele zapatiti, promatraj 
svoje stanje : imašli je gde derzati? Svakobo živo stvo- 
renje božje potribuje hranu. — Koja su mista najugodnia 
za pčele ? Sumni krajevi, gde pored, il izmed Sumah ima 
nizkih livadah, i oraćih poljanah. A gde toga neima, mo- 
raš jim sam pripraviti hranu. 

Da pak znadeš, kakvu hranu potribuju pčele, i 
svaka verst čemu sluti, evo ću ti u kratko s pisati, 


Pčela nosi na stražnjima nogama prašak svakoja- 
kih bojah : sad vidiš bio, sad žut, sad _cervenkast, sad 
pako smedji; potribuje ga pako, kao i vodu za odhranji- 
vanje mladeži. U grudu nosi sok. kojeg iz cvita izsisa, i 
od tog postaje med i vosak. 


Manjka jim ma koja struka, nemogu ti pčele napri - 
dovati ; jer ako jim fali prašak, neće se pčela sporiti, — 
ako jim fali sok, neće ti vosak i med donašati. A na me- 
denu rosu, nemožemose sigurno pouzdati. 


Prašak daju najranie, lišnjak, drinak, rakite, bris- 
tovi, verbe, topole, jagnjedi, a posle gorušica mak, bun- 
deve, krastavci, dinje i ljubenice, a najkasnic helda. Sok 
pako najprie turgulje, šljive, jabuke i kruške; a posle, 
jela, lipa, suncokret, diteljina, bosiljak, pred jesen star- 
čac u Sternjaku, neizbrojeni još cvitići po livadama i me- 
dena rosa. 

Ako dakle misliš od pčela radost i korist imati, 
starat se moraš, da izvan obične litine, kukuruza i liva- 
dah, blizu pčelnjaka i spomenuta bilja trave sadiš i siješ. 
A što se starčaca (čistac) tiče: zabrani čobanu, da ti 
barem dva tri jutra ostavi pčelama, i s ovcih nepopase. 


Vode moraš pred pčelnjakom u valovčiću uvik 
derzati, al da ti se pčele nepodave, metni terske u vodu. 


M. J. 


Cina rane. 


Maža ili centa razumi se požunac po težini na funte 

Naša Čitaonica. 


I. Stare Knjige, a po njima i Csevapovich u svojoj 
Knjigi na listu 253 —4 opisuju, kako dasu naši bunjevci i 
šokci, za vrimena uprave Bele IV. Lavoslava (Leopolda) 
I Dragutina (Karla VI. iz onih zemaljah doselili). Kojesu 
i dan danas pod vladom Turskom, donavši sa sobom i 
svoja imena od oni mistah, gdisu pria stanovali; napri- 
mer: Bunjevci od rike Bune kojase kod Mostara glavnog 
grada (varoš) Hercegovine u Neretvu saliva: a i šokci iz 
zemlje izmed potokah Iskor i Marice blizu stare Sardike 
ili sadašnje Varoši Sofia ; koji od planine Succi (sok) ko- 
jaje bila medja izmed podilitim istokom i zapadom; jesu 
šokci nazvani. 

Ali! došli pa ma odkale, dasu ipak po narodnosti 
jedna grana svi tose tajati neda 1 206. 

Pria, u obće, a kod nasi danasse pišu illyri, naši 
bunjevci, dalmatinci, i raci, takosuse i drugi ove grane 
narodi pisali, tek sad u najnovie vrime oni, kojisu priko 
Dunava i Drave pišuse Horvati, a oni kojisu iztočnog za- 
kona, zovuse sada serbli. (1. 246.) buduć daje jezik onaj, 
kojije bio stari illyrski. (1. 259.) Samo tolikosuse razstali 
jedan od drugop, da, počimsu jedni od njih osobito u naj- 
novie vrime, po duhu vrimena probudjeni, svoj narodni 
jezik na polju književnom (literalnom) razviavali, na 
misto tudji ričih svoje namistili; dotlesu drugi _med stra- 
nim narodom pomišani, mnoge tudje riči prisvoili,a svoje 
stare riči zanemarili, tako da su jim sad _mnoge riči ne- 
poznate ili videimse nove, premdasu stare; stogaje, šta 
naši zaostavši bunjevci i šokci sadanje izobraženim knji- 
ževnim jezikom pisane knjige, slabo razume. Nerazume 
riči : kazalište, jerbot kod nas glasi theater, značaj, kod 
nas karakter, odezda kod nas haljina, boja kod nas farba, 
štono nisu sve nove nego kod nas zastarite riči, kakoje 
to u Ričnik Belostenvza čitati. 

Takosmo i sa pravopisom (način pisanja) mi i dan 
danas pišemo : lip, a književnim jezikom pišu lep ili liep, 
što ono miiopet izgovaramo lip; mi pišemo : shaka, 
schaka ili ssaka, a književno pišu šaka; mi pišemo xena, 
a književno žena, mi pišemo csast, a književno čast, mi 
pišemo chud, a književno ćud. 

O nadbiskupii Kalačkoj piše Katona (1. 72.) da se 
illyrski jezik po velikoj časti ove nadbiskupie potribuje. 
Istinaje, daje od godine 1800 kadje Katona ovo piso, 
mnogo prominilo, u samoj Kalači i u okolišu njezinom 
tako, kako i u ciloj nadbiskupi! ilisuse illyri pomagjarili, 
ili odselili priko Dunava; ali i opet jih ima značnim bro- 
jem. Batya, Dushnok, Szantova, Bćregh, Monostorszegh, 
Szonta, Baca, Vajszka, Bogyan, Plavna, skora sa svim; 
— Szent-Istvany, Baja, Vaskuth, Bikity, Cs&4voly, Gara, 
Zombor, Csonoplya, Nemes-Militics, Novisad, Titel, Jo- 
sephsdorf, Fels6ć Szent-Ivan, Almd4s, Katymar, Subotica, 
Bajmok, Csantavćr znatnim, osim ovih, ima jih još nez- 
natnim brojem : u Novomszelu, Bukinu, Futoku, Mateo- 
viću, a zbog subotički salašah dobroje ako obližnji žup- 
nici (plebinos) znadu illyrski. 

Dali bise dakle naši bunjevci i šokci u obziru knji- 
ževnom, sa drugima u surazumnost doveli, neće biti zgor- 
jeg, iz horvatski knjigah, i novinah važne i naučne članke 
komade u Bunjevačkim šokačkima novinama pripisati. 
Potribe togaje uvidilo već bivše privrimemo Upravitelstvo 
u Temišvaru, te godine 1858-dne 19-og Prosinca pod Br. 
11349435 daloje poziv na naše nadbiskupsko Upraviteljs- 
tvo, dabi ovo proglasilo i pozvalo budi sveštenike (po- 

pove) ili učitelje nadbiskupie svoje, dabise tkogod latio i 
sastavio u pomoć Ričnik (knjiga riči zadržeća) po kojimbi 
mogli novie knjige razumiti: Pozivu ovom odgovorioje je- 
dan župnik nadbiskupie Kalačke, i sastavio jedan pomoćni 
Ničnik pod naslovom. ,,Illyr Magyar ćs Ndmet segćd sz0- 
tAr“ niptanitok szamara kilčnos tekintettel a kalocsai 
dracki megyćben divo tAjszavakra megbiza4s folyt4n čsz- 
szcillitotta egy kalocsai f&egyhazmegyei pleb4nos. Ara 
20 kr. 0. 6., az egćsz jčvedelem a Kalocsa f&egyhizmo- 
gyci tanito nyugdij-alap szaporitisara fordittatik. Tis- 
kanje u Kalači 1867. i možese u tiskarni Malatin i Hol- 
mayer u Kalači uvik dobiti. U toj namiri dakle vrime- 
nom pripisa. Stiocem (čitateljem) lista bunjevačko šokač- 
kog Ilercegovinu, didovinu naših Bunjevacah, i to po 
pravopisu horvatskom. 
Bačvanin. 


Katymar, 30. travnja. Zato su novine, da uču 
ovaj prosti puk; Zato se skupimo u čitaonici, da jedan 
od drugog dobrog nauka čuje oli _ primi. Ja mislim daće 
kmeni pripoš. Urednik dopustiti mista, da moju nevolju, 
nedopadanje sverhu jedne stvari izjavim, i gradjanino na 
jednu stvar posvitujem. 

Svi znadu, koji novine čitaju; da su židovi od ovog 
madžarskog sabora emancipani t.j. s nami slični učinjeni 
u svomu, tako da oni sad s drugim vircim jednu istu 
vlnst uživaju u ovoj kraljevini,i od njih knez, zastupnik, 
fiškal, oli makar_ koji drugi službenik — što pria nije 
moglo biti — može biti. Al kmeni se čini da ovaj židovski 
narod to baš nezafaljiva ovim velikoduševnim narodu. Kao 
što su dosad puk gulili, i gdi su mogli varati, baš od 
ovog doba nisu se zdravo poboljšali. Ima i kod njih po- 
šteni, al je vrlo bila vrana. Oni se najvećma s trgovinom 
bavu, — iujednoj strani kraljevina, s njim napriduje, 
jel oni kupuju i kupu, perje, tranje,i kosti, i ostale druge 
stvari, koje mi drugčije nebi čuvali; al se ožalosti 
srdce jednog pravog domorodca, kad s druge strane po- 
matra, kako u nebo vapijuću varku čine, kod prodavanja 
8 znojom svojeg tila stečene rane. Siroma čovik, da može 
ove u današnjim vrimenu uzmnožane poreze i svakojake 

troške izplatiti, prisilovanje s božjom pomoćom suvišnu 
ranu na prodavanje u najbližu varoš odneti. Al židovi 
trgovci, kad opazu, da je više rane unešeno, jel da je si- 
roma čovik u nuždi n. p. kad se s executiom prite, — 
sastanu so na srid piace, i onda sami dogovoru se, i od- 
redu cinu rano. Siroma poljodilac, ako želi novaca steći, 
i neželi natrag ranu odneti, prisilovanje u ruke ovih 
brezduševnih pasti. Pa to još nije dosta. Kod kuće nje- 
govo tamo se samo počima muka za čovika. Toliko stane 
zanovetat. da nije dobro izmirito, da nije dosta čisto i 
toško, da, jel si prisiljen 30—40 kr. na svakim mirovu 
spustati, oli s tavana visokog sam natrag opet snositi, kad 
ši jodva uzneti mogo. I poklem je onda veći kasno vrime 
opet na prodavanje nosit, ne ostane ti drugo, jel knjemu 
za manjo ostaviti, jel kući odnet, i ako čovik onda k nje- 
mu nepoštenost, oli svoju srdžbu očituje, onda još on se 
priti da će izbaciti iz avlije“ Ja sam siguran, da ovi 
zastupnici ono uvižbanje imadu, što su mnogi poljodilci 
svojom štetom stekli, znam baš da neb se knjimi tako pok- 
Jonjali, i nebi tako lako izrekli njevu slobodu (emancipa- 
tia), — jel oni to s otim zafale, da većma deru puk samo 
gdi mogu, — i najvećma_ sirote krstjane poljodilce, koje 
gledaju kao njove službenice, , Podaj totu konak, paće te 
izvijat iz kuće.“ 


Pa šta još? Po mojim uvižbanju još i onu istinu iz> 
reći smim : da ima židovah, pa zadosta, koji su na 100 
forinti 50 for. intereša iskali, i to samo na pol godine. 

Imal vaki narod dušu, nijeli nepriatelj ove kralje- 
vine i naroda, kojeg za kravu drži,i dobroga izmuzt 
može. 

Prama vakim puku bio je ovaj madžarski narod, 
veleduševan, koji još i sad sanja samo o dobitku, — £ 
krštjane privarit, po svojoj viri, ni grih nevidi, njemu je 
samo židov iskrnji, a drugi narod ne. 

A onim zastupnikom na saboru u Pošti_riko bi : da 
manje divane, i da više čine, i najvećma njim na srdce 
vežem, da prama ovoj obćenitoj bolesti likariu tražit 
trudu se, uvik sotim falu se, da oni _boljak ovog puka 
tražu i prid očima imadu — nek utim pokažu svoju slo- 
bodu, onda će puk sebe podvezanog ositjavat prama 
njim, — jel ova bolest ovdi izličit nit se mož nit hoće se, 
već triba da likaria iz višljeg dolazi. Jel makar čovik ob- 
tužio nji kod obćene kuće, od već smalom sricom idje to. 
Zato ni jedan zastupnik posli sveršenja sabora kad je 
kod kuće račun dao, nise sotim falio da je židovski narod 
oslobodio, jel znam da nebi falu dobio, i teško bi ufanje 
za budučnost imo, zato moji dragi bunjevci u budućnost, 
kad stanemo izbirat zastupnike opet, to želimo od njih da 
oni gori u saboru učine toliko, da ovaj židovski puk u 
trgovini tako nevara narod. *) Donat. 


Sol. Sol mi za najveći blagosov božji smatrati mo -- 
ramo. Solimo meso, jerbo slast da njemu. Sol ne samo 
slast, već i dobar začin nosi, al još i od ovog je veće zna- 
menosti, posolimo meso, da se nepokvari i neusmrdi; al 
to činimo i s drugim stvarim, koje pridržati hoćemo n. 
p. 8 kupusom i ribom. Takvu moć ima sol obzirom i na 
tilo čovičansko., Covičansko tilo čvrstje učini sol, sačuva 
od mnogih bolestih, i tako život njegov dugovičnjii učini. 
U Afriki nalaze se države, gdi stanovnici malo soli ima- 
du, tamo su zato ljudi kraćeg života, neg u onih _mistih 
gdi se solom uredno služe, 

Takvu sačuvajuću moć ima sol uvižbali sui na 
životinjama, navlastito na. ovcama. Učinili su uvižbanje 
i posledica je bila : da od ovacah, koje nisu se solom slu- 
žile polovica je nestala za godinu, a za 2 godine ni jedna 
nije ostala u životu, a gdi u suprot od soljeni ovacah 
jedva je koja stamanila se. 

U našoj kraljevini u jesen mnoge bolesti gospoduju 
u mnogih mistih, i ove bolesti s najvećom stranom vri- 
menu zapišujemo : ipak u drugoj strani najvećma blago - 
vanju mnogih voćah. U onim selim kraljevine, gdi voće 
rodi ljudi najvećma sovim služeći više puta u bolest 
padaju, jel osolita jila ridje blaguju. 

Drugčije u ciloj naravi nalazi se soli, jel ni samo u 
zemlji, gdi kao kamenitu sol kopaju, već ima i solni izvo- 
rah, kao u našoj kraljevini ,,S6var,“ gdi po kuvanju i 
sušenju pravi se. Morska voda u najvećoj strani sol zadr- 
žaje. U maloj miri u bunarim i rikam nalazi se soli; ta- 
kodjer u svakoj strani stabla, u korenu, u deblji, u cvitju, 
lišću, i u voću, al samo u takoj maloj miri, da to k nami 


*) Sa načelima glede oslobodjenja židovah, u ovom Listu izjav- 
ljeni nemožemo se slagat. Sloboda je ko zrak — ko voda — ko na- 
uka, svakom pojedinom, i narodu mora stajat otvorena, da toliko od 
nje osvoji, koliko je upotribio svoji duševni ili tvarni sila — u doša- 
stjim broju povratičemo se na pridmet ovog Lista. 

uzdržati zdravlje nije zadosta, i zbog tog naša jila solit 
moramo. Sol iotrova može biti; ako tkogod u velikoj 
miri jide, i smrt zadobit može ili nepristanu bolježljivost. 
Ko na priliku kod nikoji divojakah, koje silom žele bile 
postati. 


Znamenito je od soli, da trižmeno upotribljajucć 
tilo i u tilu nalazeći sok od pokvaranja sačuva; ako pak 
priko mire služimo se njom scorbutno stanje u nami 
stvara. 


V. N. 


Mostonga voda okolo Bača veoma je izlila, mnogo 
štete počinila, a jošse sve jednako priti. — Nadošlice 
bačke prošle godine posidujući Mostongu u arendu, jesu 
ju sijali. Bačkom nabožnom ljudstvu smiono tverdili, da 
u Mostongi vode više nikad neće biti. Bezbožno i merzko 
vriedjah Svemogućeg Boga govoreci: ,,Sad drugi Bog 
boguje. — Nije ni na Božju uvik“ Dočim je mostonga 
sad dužinom i širinom zalila a i još zaliva, bezbožnjak 
još obezčastjuje Stvoritelja govoreći: ,,da ga je sad je- 
dan put Bog privario.“ Ovi bezbožni: bruderi, tako su 
se razčupali u svojoj merzkoj bezbožnosti, da se nedadu 
ni ridkim češljem počešljati i ugladiti. 

U Csanad-Palota u bezvirskoj školi dogodilo se. 
Jedan pobrain, koj je bio član školskog vića; otišao u 
školu zvanično ju posjetiti (prigledati); Te baš na prida- 
varje vironauka nadošo. S početka je slušo začudjenjem 
to, što nije razumio; Al napkon dosadimu se na toj zabavi 
ode k peći, očistio lulu, napuniju duvanom, zapali te uda- 
ri zvanično pušiti. Cast i poštenje ministaru kada ga 
ovaki ljudi zastupaju. 

Cudan zakon. Deržavnom saboru će naskoro pre- 
poručiti bogoštovja ministar, da zaku stvore glede grad 
janske ženitbe poleg kojeg kod obćinske kuće prid kne- 
zom imao bi svaki se vinčati. Vele: tako ćemo biti jed- 
naki. Već samo još to očekivamo, kad cehu radi jedna- 
kosti zapoviditi, da se makar u kakoj viri rodjena ditca 
obrižu. S. V. Po ,Nćpujsag.“ 


Proliće. 


Proliće je nalik božanstveni 

Kog divota zanosi mi dušu ; 

Jer o njemu i najmanja travka 

Pokazuje, jakost stvarajuću. 
Narav *) je sad Crkva otvorena, 
Svaka gora krasni oltar-cvitni ; 
Kud večerom svaki dan žertvovat 
Hodočasti, Sunce kralj — svitlosti. 


Na večernju što nas milo zove, 
Slavulj je glas srebernog zvončića; 
Zaminjiva pisme i orgule, 

Glas veseli pticah pivačica. 
Sveserdni je uzdah vitrić tihi ; 
Svete slike silno krasno cviće ; 
Sveta voda čista je rosica, 

Što se a neba jutrom na nji sliće. 


*) Polje sa svojim travam evitjom i drvima. 

A tamjan je : miris cvitnog — možtva, 
— Od kojeg su sva oduševljena. 
Zastava je krasnobojna duga, 
Na nebeskom svodu savijena. 

Žar sunčani jeste promatranje, 

Kog pobožni duh u sebi ima; 

Kad s' u svetoj tihoći crkvenoj, 

Sa svetima zabavlja mislima, 


Pripovidnik mudri; grmljavina, 
to s' u crnom plaštu približuje, 
Te govoreć s' svetom srditostjom : 
Mloge duše od sna razbudjuje. 
Kao u tihoj i blagoj nočici, 
Ukaže se misec blidoliki ; 
Kano da se gospod' prikaziva 
U pričistoj hostije priliki. 


Neizmirno što se pak razliva, 

Kano sveta krvca Spasitelja ; 

To su vode, te nas — žuboreći, — 

Uče slavit milog Stvoritelja. 
Slavna pak i čudnovata sloga 
Što tak! lipo u naravi vlada ; 
Da s' nezgodi ništa brez uzroka, 
Nit' da što god pofali ikada : 


... To j' nazočnost Boga velikoga ! 
Koj' hiljadu svitovah nadgleda : 
— — Sve je puno bistva Njegovoga!! — — — 
Premda nam se oku vidit neda. 
Krunoslav. 


Divojka na Studencu (bunaru). 


Kad sam sinoć ovde bila, 
I vodice zahitila. 
Dodje momče crna oka 
Na konjicu laka skoka, 
Pozdravi me, zborit ovde : 
»Dajde sele malo vode!“ — 
Ove riči — slatke strile — 
Minu še mi grudi bile, — 
Skoči mlada njemu stigo, — 
Digo krčag (koršov), — ruku digo, 
Ruka drhtah — krčag dole — 
Ode na dvi na tri pole. — 
Još od njega leže cripi, 
Ali di je onaj lipi? — 
Kad bi sada opet došo — 
Ma i ovaj drugi prošo. 
Iz pisama Branka Radičevića, 
saopćila Tera Saresevich. 


Visina vode Dunavske. 


Pešta 23. Svib. 10* 0“ razte 


nad 0 — 


Požun 23. Svib. 10' 2" razte. 


nad 0 — 


Izdavatelj i odgovorni urednik : Ivan Antunovioh. — U Kalači, 1870. Tiskom Malatina i Iolmeyera. 


